གླུད་དང་ཆང་བུ་བསྔོ་ཐབས་བཞུགས།
༄༅། བླ་མ་རྣམས་ལ་ཕྱག་འཚལ་ལོ། །སྔོན་ནས་ལས་ངན་བསགས་པ་ཡིས།། དུས་འདིར་ནད་གདོན་དག་གིས་
གཟིར།། དེ་ལ་ཕན་གདགས་བྱ་བའི་ཕྱིར།། གླུད་གཏོར་བརྒྱ་རྩ་བསྔོ་བའི་ཐབས། འབྲུ་ཕྱེ་ཆུ་གཙང་དག་གིས་སྦྲུས། རིན་
ཆེན་་བདར་ལ་ཕོ་མོའི་གཟུགས། གང་ཡིན་སྐྱེ་མཆེད་ཚང་བ་ཡི།། ངར་མི་སྐྱེས་བུའི་ལོ་གྲངས་སམ། ཡང་ན་བརྒྱ་དང་རྩ་
བརྒྱད་བྱ།། ཁ་དོག་དག་ནི་བསྒྱུར་བྱས་ལ།། རང་གི་དྲི་མ་གོས་དུམ་དང་།། དེ་མཐུན་གཏོར་མ་ལན་ཆགས་དགྲམ།།
ཁྲམ་དང་བྱང་བུ་སྒྲོ་རྣམས་བརྒྱན།། འདོད་ཡོན་ཕུན་སུམ་ཚོགས་པར་བསགས།། གྲུབ་ན་ཆོ་ག་གང་རུང་གིས།
གཞུང་དང་སྦྱར་ལ་མར་སྦྱིན་སྐབས།། འདི་ལྟར་ཡང་ནི་བརྗོད་པར་བྱ། རཾ་ཡཾ་མཾ། ལན་གསུམ་བརྗོད། རཾ
ལས་མེ་འབར་མི་གཙང་སྲེག །ཡཾལས་རླུང་གཡོས་བསྲེགས་ཤུལ་གཏོར། མཾ
ལས་ཆུ་འབབས་གཏོར་ཤུལ་བཀྲུས།། ཨ་ཨཱོྃ་ཧཱུྃ ལན་གསུམ་བརྗོད། ཨཿཡིས་སྣོད་ནི་
སྟོང་གསུམ་ཞིང་།། ཨཱཿ༔གིས་ནང་བཅུད་མི་ནོར་མཁར༎ ཧཱུྃ༔གིས་འདོད་ཡོན་
རྣམ་ལྔ་སྤུངས༎ ཅི་འདོད་ཕུན་སུམ་ཚོགས་པར་གྱུར།། གླུད་བདག་སྤྱན་དྲངས་ཏེ། ཧཱུཾ་
སྣང་སྲིད་ལྷ་འདྲེ་དྲེགས་པའི་ཚོགས།། བདག་ཅག་མ་རིག་འཁྲུལ་དབང་གིས།།
ཚེ་རབས་ཐོགས་མ་མེད་པ་ནས།། བསད་གཅོད་བརྡུང་རྡེག་དཀོར་འཕྲོག་རྐུས།།
ལས་ངན་ལན་ཆགས་དཔག་མེད་བསགས།། དེ་ཡི་ལས་ངན་འབྲས་བུ་ནི།༎ མྱོང་
བ་རྒྱུ་མཐུན་ད་ལྟར་སྨིན།། དེའི་ཕྱིར་རྒྱུ་སྦྱོར་ཡོན་བདག་གིས།། ཚེ་རབས་སྔ་ཕྱིའི་
ལན་ཆགས་འཇལ།། བདེ་གཤེགས་སྟོང་གི་བྱིན་རླབས་དང་།། བདག་གི་ཏིང་
འཛིན་སྟོབས་ཤུགས་ཀྱིས།། ལན་ཆགས་བདག་པོ་གང་ཡིན་པ།། སྐད་ཅིག་ཙམ་
གྱིས་འདིར་འདུས་ཤིག །རྣི་ཏྲི་ཨངྒུ་ཤཱ་ཡ་ཛཿ བསྔོ་བ་ནི།། ཀྱཻ་འབྲུ་ཕྱེའི་ངར་མི་སྐྱེ་
8
278

ནམ་མཁའ་མཛོད་ཀྱི་སྒྲུབ་སྐོར།
མཆེད་མཛེས༎ ཁོག་སྟོད་གསེར་ལ་ཁོག་སྨད་གཡུ༎ རྐེད་པ་དངུལ་ལ་ཡན་ལག་
མཆོང་།། དར་ཟབ་ན་བཟའ་པུ་རུ་རུ།། རིན་ཆེན་རྒྱན་ཆ་ཁྲ་ལ་ལ༎ ཞབས་ཀྱིས་
བྲོ་བརྡུང་ཁྲིགས་སེ་ཁྲིག །ཕྱག་གིས་གར་བསྒྱུར་ལྡེམས་སེ་ལྡེམ།། ཞལ་ནི་དགད་
དང་འཛུམ་མུལ་མུལ།། སྤྱན་ནི་བལྟ་དང་ཧྲིག་གེ་ཧྲིག །ངག་གི་བདེན་ཚིག་སི་ལི་
ལི།༎ མི་ལ་ཕན་སེམས་དུངས་སེ་དུང༌།༎ འདྲེ་ལ་བརྩེ་དགའ་ལྷག་གེ་ལྷག །བག་མ་
བཞིན་དུ་ཆས་ཆས་ནས།། འགྲོས་དང་སྟབས་སྡུག་མཛེས་དང་སྒེགས།། མི་དང་
འདྲེ་གཉིས་བར་དུ་ནི།། ཁ་ནས་འདྲེ་ལ་འདི་སྐད་ཟེར།། ངེད་འཇིག་རྟེན་མིའི་
ཡུལ་ཞིང་ཁམས་ནས།། ཆས་ཆས་བདར་བདར་བྱས་ནས་ནི། མི་འདིའི་གླུད་དུ་
ང་འོང་གི །སྣང་གཤེན་བོན་པོའི་ཞལ་ན་རེ།། མི་དང་གླུད་གཉིས་བརྗེ་དགོས་
སྐད།། ང་དང་མི་གཉིས་ད་རྗེས་ཤིག །མི་འདི་ནད་ལས་ད་ཁྲོལ་ཅིག །མི་འདི་
གདོན་དང་ད་ཕྱེས་ཤིག །སྲོག་གི་ལན་ཆགས་ང་ཡིས་འཇལ།། ནད་དང་ན་ཚ་ང་
ཡིས་ཁུར།། འདོད་པའི་ཡོན་ཏན་ང་ལ་ཚངས།། དེ་སྐད་བརྗོད་ནས་འདྲེ་ཡུལ་
སོང༌༎ ཡང་རྩེ་ལས། ཀྱཻ་ཁྱེར་ཅིག་ཁྱེར་ཅིག་སྟོབས་ལྡན་རྣམས།། སྲེད་དང་ཆགས་
དང་ཞེན་པ་དང་།། དྲན་དང་བཟུང་བསམ་རེག་པ་རྣམས༎ གླུད་འདི་ལོང་ལ་ཞི་
བར་མཛོད། བརྒྱ་སྟོང་བརྗོད། ཨཿབོན་ཉིད་སྟོང་པ་ནམ་མཁའི་དབྱིངས།། ལྷུན་
གྲུབ་འོད་ལྔ་མངོན་ཤར་བས།། འཁོར་དང་འདས་པ་གཉིས་སུ་བྱུང་། གཞི་གཅིག་
སྟེང་ན་སྣང་ཚུལ་གཉིས།། སྐྱུ་མ་རྨི་ལམ་ལྟ་བུ་ལ།། ལྷ་དང་འདྲེ་དང་ཕན་དང་
གནོད།། བདག་དང་གཞན་དུ་ད་མིགས་སུ་མེད།། ད་མིགས་མེད་དོན་ད་མ་མ་རྟོགས་
པས།། གནོད་པའི་གདུག་སེམས་འཆང་བ་ཁྱོད།། འདོད་ཡོན་གླུད་ཀྱིས་ཚིམས་
པར་གྱིས།། དགའ་དང་སྤྲོ་བ་ཕན་པའི་སེམས།། ནམ་ཡང་ཁྱོད་ཀྱི་གཏོང་མ་བྱེད།།
མི་འདི་ནད་གདོན་ལས་གྲོལ་ནས།། དགའ་བདེའི་ངང་དུ་གནས་པ་ལ།། ཁྱོད་
279

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ཀྱང་ཕན་པའི་གྲོགས་མཛོད་ཅིག །འཁོར་བའི༴། ཨ་དཀར༔ ། བརྒྱ་སྟོང་འདོན་ལ།
ཨ་དཀར་སེམས༔། སོགས་བརྗོད་དོ། །རྗེས་བྱ་ནི། གླུད་དང་གླུད་བདག་ཐམས་ཅད་ནི།།
བོན་ཉིད་སྟོང་པའི་ཀློང་ཡངས་སུ།། བདེན་མེད་སྒྱུ་མའི་ཚུལ་དུ་ཡལ།། བདག་
གཞན་མི་དམིགས་མཐའ་བྲལ་ཀློང་།། ཐིག་ལེ་ཉག་གཅིག་ངང་དུ་གནས།། བསྔོ་སྨོན་
གྱིས་མཐའ་ཕྱུང་ངོ་། ཤར་རྫ་པས་བགྱིས་པ་དགེའོ།
280

ནམ་མཁའ་མཛོད་ཀྱི་སྒྲུབ་སྐོར།
ཡང་ཟབ་ནམ་མཁའ་མཛོད་ཆེན་ལས།